Bitaqat Hub (בתעתיק עברי: ביטאקת חוּבּ; בתרגום מילולי: כרטיס אהבה, בתרגום חופשי: מסר של אהבה) הוא השיר המרוקאי לאירוויזיון 1980 אותו ביצעה סמירה סעיד. היה זה השיר הראשון שבוצע בערבית באירוויזיון; הבא אחריו בוצע רק 29 שנים לאחר מכן, כשמירה עוואד ואחינועם ניני ייצגו את ישראל באירוויזיון 2009 במוסקבה עם "עינייך". השיר זכור כשיר הראשון המושר כולו בערבית בתחרות האירוויזיון, הראשון שייצג מדינה אפריקאית והראשון שייצג מדינה מהעולם הערבי.